Jonas Bliūdžius

Jonas Bliūdžius (1880 m. lapkričio 20 d. Bliūdžiškiuose, Šunskų valsčius, Marijampolės apskritis – 1948 m. ?) – Lietuvos mokytojas, karininkas, politinis bei visuomenės veikėjas.

 Biografija 
Mokėsi Veiverių mokytojų seminarijoje ir Maskvos junkerių mokykloje.

1901–1909 m. pradžios mokyklų mokytojas. 1903–1908 m. Lietuvos socialdemokratų partijos narys. 1905–1907 m. revoliucinių įvykių Užnemunėje organizatorius. Nuo 1909 m. dirbo savo ūkyje, bet 1911 m. už revoliucinę veiklą nuteistas 6 mėn. tvirtovės kalėjimo. 1914–1917 m. mobilizuotas, kariavo Pirmojo pasaulinio karo frontuose Sibire, Galicijos fronte, Ukrainoje. Vokiečiams užėmus Kijevą, kartu su kitais Lietuvos karininkais grįžo į Lietuvą. Nuo 1918 m. pabaigos tarnavo Lietuvos kariuomenėje, pulkininkas leitenantas.

Į Steigiamąjį Seimą iškeltas I (Marijampolės) rinkiminėje apygardoje pagal Lietuvos valstiečių sąjungos sąrašą. Nuo 1921 gruodžio 16 d., Seimo nario mandato atsisakius Konstantinui Žukui, tapo seimo nariu nuo socialistų liaudininkų demokratų ir valstiečių sąjungos bloko.

Pasibaigus Seimo kadencijai, grįžo į kariuomenę. Paskirtas Šaulių sąjungos viršininko antruoju pavaduotoju. 1929 m. gegužės 1 d. atleistas į atsargą, atsargos pulkininkas leitenantas.Žydrūnas Mačiukas. Steigiamojo Seimo atstovai. Seimas

 Literatūra 
 Bliūdžius Jonas, Trumpos Steigiamojo Seimo narių biografijos su atvaizdais, Klaipėda, 1924, p. 10.
 Bliūdžius Jonas, Lietuvių enciklopedija, Boston, 1954, t. 3, p. 75.
 Tamošaitis M., Bliudžius Jonas, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 103–104.

 Šaltiniai 

Kategorija:Seimo atstovai
Kategorija:Tarpukario Lietuvos kariuomenės pulkininkai leitenantai
Kategorija:Lietuvos pedagogai
Kategorija:Šaulių sąjungos nariai